Musiek-onnie weer in hof | Netwerk24
Musiek-onnie weer in hof
Nog twee klagtes van die kindermolestering-klagtes wat voorheen teen die 62-jarige vermeende verkragter gelê is, word dalk weer in die hof verhoor.
Volgens kol. Marissa Gordon-September van die SAPD se eenheid vir gesinsgeweld, kinderbeskerming en seksuele misdrywe (GKS), is hierdie klagtes onderskeidelik 2011 en 2015 teen die vermeende kindermolesteerder en verkragter gemaak.
Gordon-September het ook bygevoeg dat die slagoffers minderjarig was (2011 en 2015) tydens die voorvalle en kon nie self in die hof getuig teen die verdagte nie. Albei sake was van die hofrol geskrap.
Verder verduidelik Gordon-September: "Die twee sake was destyds van die hofrol geskrap weens min bewyse teen die verdagte. Die ouers van die slagoffers is nou die kans gegun om die besluitneming te neem of die sake weer in die hof verhoor moet word."
Die beskuldigde is 'n bekende musiekonderwyser van die Paarl asook in die geledere van die plaaslike Eistedfodds.
Op Vrydag 21 April sal die beskuldigde weer in die Paarl-landdroshof verskyn vir 'n Paarl-Streekshof-datum.
Die beskuldigde is vanjaar op 19 Februarie in hegtenis geneem op aanklagte van verkragting van 'n 16-jarige seun.
Die musiek-onderwyser word daarvan beskuldig dat hy in Julie 2011 'n minderjarige seun verkrag het tydens sy musiekles by die verdagte se woning in Noorder-Paarl.
Die verdagte is deur die jare verskeie kere geïmpliseer by soortgelyke klagtes, maar is nog nooit voor die hof gebring nie. Kol. Marissa Gordon-September van die SAPD moedig slagoffers aan om na vore te kom en vir sers. Nadia van Wyk by 021 872 3549 te bel.